b'\n_START_ARTICLE_\nBarajul Izbiceni\n_START_PARAGRAPH_\nBarajul Izbiceni este ultimul baraj pe r\xc3\xa2ul Olt, situat la 15 km \xc3\xaen amonte de v\xc4\x83rsarea \xc3\xaen Dun\xc4\x83re. Se ajunge la baraj dinspre Corabia (20 km), dispre Caracal (50 km) \xc8\x99i dinspre Turnu M\xc4\x83gurele (10 km). Barajul este de tip PG/TE cu \xc3\xaen\xc4\x83l\xc8\x9bimea de 31,50 m \xc8\x99i lungimea de 100,00 m, iar lacul de acumulare are o lungime de 15 km, l\xc4\x83\xc8\x9bimea de p\xc3\xa2n\xc4\x83 la 1,0 km \xc8\x99i suprafa\xc8\x9ba de 1.095 ha. Lungimea digului mal st\xc3\xa2ng este de 13.543 m, iar a celui drept este de 14.724 m._NEWLINE_Pentru irigatii s-au realizat o priz\xc4\x83 de rezerv\xc4\x83 \xc3\xaen culeea digului mal st\xc3\xa2ng \xc8\x99i una \xc3\xaen culeea digului mal drept port amonte ecluz\xc4\x83 care pot prelua fiecare c\xc3\xa2te 4,56 mc/s. Scopul acumul\xc4\x83rii este ob\xc8\x9binerea de hidroenergie, alimentare cu ap\xc4\x83 \xc8\x99i naviga\xc8\x9bie.'